27/06/2018 | Administración LocalMunicipal
Abegondo
Publicación bases especificas normalizador lingüístico

Por decreto da Alcaldía número 2018/G003/000318 foron aprobadas as É obxecto das presentes bases específicas a regulación do proceso selectivo do persoal, así como da convocatoria respectiva, para a substitución de emprego interino ou temporal, mediante o procedemento selectivo de concurso-oposición, para a cobertura en propiedade da praza abaixo relacionada, incluída na Oferta de Emprego Público do ano 2017, publicada no Boletín Oficial da Provincia n.º 160 de data 24 de agosto de 2017 e de acordo coas bases xerais reguladoras do proceso selectivo publicadas no Boletín Oficial da Provincia nº 36 de data 21 de febreiro de 2018. O procedemento selectivo será o de concurso-oposición. Para tomar parte no proceso selectivo, os aspirantes deberán reunir os requisitos establecidos nas bases xerais, na data de expiración do prazo concedido para a presentación de instancias-solicitudes. En relación ao requisito de titulación 1), os/as aspirantes deberán estar en posesión do título de licenciatura/grao en filoloxía galego-portuguesa, filoloxía galega ou filoloxía hispánica (sección galego-portuguesa) ou outras titulacións superiores pertencentes á área de humanidades ou de ciencias xurídicas sociais, sempre que estean en posesión do certificado de lingua galega do nivel 5 (Celga 5). Estes profesionais deberán ter a categoría profesional de licenciados/as. As persoas aspirantes con titulacións obtidas no estranxeiro deberán acreditar que están en posesión da correspondente validación ou da credencial que acredite, de ser o caso, a homologación do título. Este requisito non se lles aplicará ás persoas aspirantes que obtivesen o recoñecemento da súa cualificación profesional no ámbito das profesións reguladas ao abeiro das disposicións de dereito da Unión Europea. Os anteriores requisitos deberanse reunir con referencia ao último día do prazo de presentación de solicitudes, e será nulo o nomeamento dos aspirantes que estean incursos en causas de incapacidade segundo a normativa vixente. A presentación de instancias cinguirase ao establecido nas bases xerais. Os dereitos de exame establécense en 50,00 € e só serán devoltos a quen non fose admitido/a ao proceso selectivo por non reunir os requisitos esixidos no epígrafe 2º das bases xerais, isto é, unicamente a aqueles aspirantes que resulten excluídos na listaxe definitiva. Os dereitos de exame deberán ingresarse no prazo de presentación de instancias, e non poderá emendarse a súa non presentación ou ingreso fóra de prazo, aínda que en ningún caso o seu ingreso substitúe a presentación da instancia de solicitude de participación no proceso selectivo. (Modelo de instancia anexo III). O tribunal será nomeado de conformidade co artigo 55.2 e art.60 do Real decreto lexislativo 5/2015, polo que se aproba, o texto refundido do Estatuto do Empregado Público e segundo o establecido nas bases xerais, e obedecerá á seguinte composición: - Presidente/a, que terá voto de calidade: Un/unha funcionario/a de carreira ou persoal laboral fixo do Concello de Abegondo - Secretario/a, quen actuará con voz e sen voto: Un/unha funcionario/a de carreira do concello de Abegondo - Vogais: tres funcionarios/as de carreira ou persoal laboral fixo da administración local, autonómica ou estatal. A designación nominativa final dos membros integrantes do tribunal seleccionador será aprobada por resolución e publicada no BOP da Coruña xunto coa listaxe definitiva de aspirantes admitidos e excluídos, no prazo legalmente establecido co fin de posibilitar a potencial recusación/abstención dos membros do tribunal de conformidade co establecido polo art.23 e 24 da Lei 40/2015, do 1 de outubro, do réxime xurídico do sector público e demais concordantes. Ao abeiro do artigo 59.4 da Lei 2/2015 de emprego público de Galicia, as persoas membros dos órganos de selección, á excepción do secretario, deben pertencer a un corpo, escala ou categoría profesional na cal se requira unha titulación de nivel igual ou superior ao esixido para participar no proceso selectivo. En caso de non acharse presente o presidente do tribunal ou suplente, asumirá as súas funcións o vogal de maior idade. O de menor idade substituirá o secretario en caso de ausencia deste ou o seu suplente. O secretario do tribunal cualificador actuará con voz e sen voto, salvo no suposto en que o tribunal, por ausencia dalgún dos seus membros, estea composto por número par, e reúna o requisito da titulación esixida para a respectiva convocatoria. Os membros do tribunal deberán absterse cando concorran as circunstancias previstas no artigo 23 da Lei 40/2015, do 1 de outubro, do réxime xurídico do sector público. Os aspirantes poderán recusalos cando concorran algunha das devanditas circunstancias ou cando realizasen tarefas de preparación de aspirantes a probas selectivas de acceso á función pública nos cinco anos anteriores a esta convocatoria. Para estes efectos o presidente do tribunal esixiralles aos membros deste, declaración expresa de non acharse incursos nas circunstancias previstas nos artigos 23 e 24 da Lei 40/2015, do 1 de outubro, do réxime xurídico do sector público. As resolucións dos tribunais vinculan a Administración, sen prexuízo de que esta, no seu caso poida proceder á súa revisión, conforme co disposto no artigo 106 da Lei 39/2015, de 1 do outubro, do procedemento administrativo común das administracións públicas. Segundo o establecido nas bases xerais. O procedemento de selección, concurso- oposición, constará de dúas fases: A totalidade desta fase terá unha cualificación máxima global de 60 puntos, e consistirá na realización dos seguintes exercicios: · Exame teórico de desenvolvemento do temario: exame teórico, de carácter eliminatorio e obrigatorio, para o desenvolvemento de temas referidos ao temario anexo á presente convocatoria (anexo I temario xeral, anexo II temario específico) · Este exercicio consistirá na realización por escrito e nun tempo máximo de 60 minutos, dun test de 60 preguntas que comprenda a parte xeral e a parte específica. · A cualificación máxima deste exercicio é de 30 puntos, e será necesario acadar 15 puntos para superalo. Como criterio de valoración o tribunal considerará o seguinte: – Cada pregunta acertada equivale a medio punto (0,5) – Cada pregunta errónea restará cero vinte puntos (0,20) · Exame práctico: exame práctico, de carácter eliminatorio e obrigatorio, para o desenvolvemento dunha proba de capacitación de nivel técnico. · Este exercicio consistirá na realización nun tempo máximo de 30 minutos, dun suposto práctico determinado polo tribunal relacionado cun suposto/situación de índole teórico-práctica, referido ao contido do temario anexo (temario xeral e específico) e relacionado coas funcións do posto de traballo, determinado polo tribunal avaliador. · A cualificación máxima deste exercicio é de 30 puntos, sendo necesario acadar 15 puntos para superalo. Como criterio de valoración, ademais dos coñecementos expostos, o tribunal considerará a orde nas ideas/conceptos, claridade expositiva e capacidade analítica e pragmática dos aspirantes na resolución do problema/situación formulado. · O tribunal queda competencialmente capacitado para determinar a posibilidade de utilización de apoio legal e documental para a realización deste exercicio, con carácter previo á realización da proba. A puntuación máxima posible desta fase é de 40 puntos, correspondente ao 40% do total do proceso selectivo, debendo en calquera caso, respectarse os máximos establecidos en cada un dos epígrafes do baremo. A puntuación acadada nesta fase por cada un/unha dos/as aspirantes que superen a fase de oposición farase pública no taboleiro de anuncios do Concello e na sede electrónica do Concello https://sede.abegondo.es.Estas puntuacións da fase de concurso de méritos engadiranse ás puntuacións acadadas por cada aspirante que superase na fase de oposición, dando lugar á cualificación final da selección, consecuentemente á orde de prelación das cualificacións finais dos aspirantes. A fase de concurso de méritos rexerase segundo o seguinte baremo, cuxa puntuación máxima posible é 40 puntos: · Por servizos prestados nunha administración pública en postos de traballo con funcións análogas ou similares á desta convocatoria: dous (2) puntos por cada ano completo de servizos, sen valorar as partes proporcionais, ata un máximo de 24 puntos. · Por servizos prestados en entidades sen ánimo de lucro ou no ámbito da empresa privada, en postos de traballo da mesma categoría e natureza á desta convocatoria: 1,5 puntos por cada ano completo de servizos, sen valorar as partes proporcionais ata un máximo de 9 puntos. As cualificacións outorgadas nos epígrafes son excluíntes, de xeito que unha mesma acreditación será valorada unicamente no epígrafe máis favorable e axeitado segundo o criterio do tribunal. Así mesmo, as sumas total de méritos profesionais non poderán superar o máximo establecido no apartado de méritos profesionais, isto é 33 puntos. · Por cada curso de iniciación de lingua galega de 75 horas 0,50 puntos cada un. · Por cada curso de perfeccionamento de lingua galega de 75 horas ou superior 0,75 punto cada un. A puntuación é auto excluínte, de xeito que unicamente se valorará a impartición de cursos con máis puntuación (cun máximo establecido de 2 puntos) · Por cada traballo publicado ou traducido ao galego como propio ou coautor/a editado polas administracións públicas 0,75 puntos por cada un. · Por cada traballo publicado ou traducido ao galego como propio ou coautor/a editado por empresas privadas ou entidades sen ánimo de lucro 0,25 puntos por cada un. A puntuación é auto excluínte, de xeito que unicamente se valorará a titulación con máis puntuación (cun máximo establecido de 2 puntos). Os cursos estarán relacionados con: cursos de lingua galega e dinamización, informática, protección de datos relacionados coa administración, administración electrónica e procedemento administrativo. · Por cursos de 100 horas ou máis, 0,5 puntos cada un · Por cursos de 20 horas ou máis, 0,10 por cada un. A puntuación é auto excluínte, de xeito que unicamente se valorará o curso con máis puntuación (cun máximo establecido de 3 puntos). Os cursos deberán estar impartidos pola administración ou universidade. Oitava.- Relación de aprobados e documentación: segundo as bases xerais. Novena.- Norma final: segundo as Bases Xerais. Abegondo 21 de xuño de 2018 O alcalde José Antonio Santiso Miramontes 1. O estado social e democrático de dereito. Modelos, políticas e problemas actuais do estado do benestar.2. A Constitución española de 1978. estrutura e contido esencial. A reforma constitucional.3. Os dereitos e deberes fundamentais. A protección e suspensión de dereitos fundamentais.4. As facendas locais en España: principios constitucionais. O réxime xurídico das facendas locais. Incidencia estatal e autonómica na autonomía financeira local. A coordinación das facenda estatal, autonómica e local.5. O orzamento xeral das entidades locais: concepto e contido. Especial referencia as bases de execución do orzamento. A elaboración e aprobación do orzamento xeral. A prórroga orzamentaria.6. A Coroa. Atribución segundo a Constitución 7. A función lexislativa. O Goberno do Estado. O Poder Xudicial. O Tribunal Constitucional. O Tribunal de Contas e o Defensor do Pobo 8. A representación política en España: Os partidos políticos. O sistema electoral español. Organización do sufraxio e procedemento electoral.9. A organización territorial do Estado Español. As Comunidades Autónomas: Fundamento constitucional. Os estatutos de Autonomía. Delimitación das funcións e competencias do Estado e das Comunidades Autónomas.10. A Administración local: regulación constitucional. Tipoloxía dos entes locais. Distribución de competencias entre o Estado e as Comunidades Autónomas sobre a administración local.11. A Lei de bases do réxime local. A organización territorial da Comunidade Autónoma de Galicia 12. O municipio: organización, competencias municipais, eleccións municipais e réximes especiais, órganos necesarios e complementarios 13. A provincia: organización, competencias, eleccións dos deputados provinciais e réximes especiais. As relacións entre as institucións da Xunta de Galicia e os entes locais.14. A Comunidade Autónoma de Galicia: antecedentes histórico – culturais. O Estatuto de Autonomía de Galicia: proceso de elaboración, fundamento, estrutura e contido básico. Competencias da comunidade autónoma. Reforma do estatuto.15. A organización institucional da Comunidade Autónoma de Galicia: O Parlamento de Galicia. Composición, atribucións e funcionamento. O Tribunal Superior de Xustiza de Galicia. O defensor do Pobo de Galicia. O Tribunal de Contas de Galicia.16. A estrutura orzamentaria. Os créditos do orzamento de gastos: delimitación, situación e niveis de vinculación xurídica. As modificacións de crédito: clases, conceptos, financiamento e tramitación.17. A execución do orzamento de gastos e de ingresos: a súas fases. Os pagos a xustificar. Os anticipos de caixa fixa. Os gastos de carácter plurianual. A tramitación anticipada de gastos. Os proxectos de gasto. Os gastos con financiamento afectado: especial referencia as desviacións de financiamento.18. Organización do Concello de Abegondo: O alcalde: atribucións. O Pleno: composición e atribucións. Os tenentes de alcalde e os concelleiros: competencias e atribucións. Xuntas de Goberno Local. Comisións informativas e outros órganos colexiados na administración local. Regulamento orgánico municipal do Concello de Abegondo.19. A administración da Comunidade Autónoma de Galicia: principios de organización, actuación e atención cidadá. Principios de organización e funcionamento. Organización xeral. Tipos de órganos. Órganos centrais e territoriais. Estatuto dos altos cargos da administración.20. A Unión Europea. Os tratados orixinarios e modificativos das comunidades europeas. As institucións comunitarias. O dereito comunitario e os distintos tipos de fontes.21. As liberdades básicas do sistema comunitario. As principais políticas comúns con especial referencia á política rexional comunitaria. Os fondos estruturais e os seus obxectivos prioritarios.22. A administración pública: concepto, caracteres e clasificación. A administración e o dereito. O principio de legalidade e as súas manifestacións. As protestas administrativas. A actividades discrecional da administración: límites e control 23. Fontes do dereito administrativo: clasificación. Xerarquía normativa. A Lei: concepto e clases. Disposicións do executivo con forza de Lei. O regulamento: concepto e clasificación. A potestade regulamentaria. Procedemento de elaboración dos regulamentos.24. A liquidación do orzamento. Tramitación. Os remanentes de crédito. O resultado orzamentario: concepto, cálculo e axustes. O remanente de tesourería: concepto e cálculo. Análises do remanente de tesourería para gastos con financiamento afectado e do remanente de tesourería pra gastos xerais. A consolidación orzamentaria.25. Os órganos administrativos: concepto e clases. A competencia: clases e criterios de delimitación. O acto administrativo: concepto, clases e elementos. A forma dos actos: a motivación. A eficacia do acto administrativo: a notificación e a publicación. O silencio administrativo, natureza e réxime xurídico. A invalidez e revisión de oficio dos actos administrativos.26. O procedemento administrativo: natureza e fins. O procedemento administrativo común na Lei do procedemento administrativo común nas Administracións Públicas. Os principios xerais. Os interesados. Dereitos dos cidadáns no procedemento. Fases do procedemento. O réxime xurídico do sector público. Principios xerais. Abstención e recusación. A revisión dos actos administrativos. Revisión de oficio. Os recursos administrativos: concepto, clases e principios xerais da súa regulación. Actos que esgotan a vía administrativa. A xurisdición contencioso-administrativa: concepto e natureza.27. A estabilidade orzamentaria e sostenibilidade financeira. Principios xerais. Obxectivos de estabilidade orzamentaria, de débeda pública e da regra do gasto para as corporacións locais.28. A conta xeral das entidades locais: contido, formación, aprobación e rendición. Outra información a subministrar ao pleno, aos órganos de xestión, aos órganos de control interno e outras administración públicas 29. Os recursos das facendas locais. Os tributos locais: principios. A potestade regulamentaria das entidades locais en materia tributaria: contido das ordenanzas fiscais, tramitación e réxime de impugnación dos actos de imposición e ordenación de tributos. O establecemento de recursos non tributarios.30. Tipos de sistema de información. A sociedade da información. Xestión de procesos administrativos e simplificación. Tecnoloxías. Tendencias actuais. Ordenanza para a regulación da administración electrónica municipal do Concello de Abegondo.1. Lei 3/1983, do 15 de xuño, de normalización lingüística 2. Declaración universal dos dereitos lingüísticos 3. Carta europea das linguas rexionais ou minoritarias 4. A normativa referente á lingua no ámbito local e na función pública 5. O galego na Administración europea 6. Toponimia oficial de Galicia 7. O Plan xeral de normalización da lingua galega 8. A Secretaría Xeral de Política Lingüística. Funcións e competencias. Órganos.9. A Rede de Dinamización Lingüística 10. Celga: o sistema de certificación da lingua galega adaptado ao Marco europeo común de referencia para as linguas. Cursos e probas 11. As competencias lingüísticas en lingua galega. Validación dos estudos polos certificados Celga 12. A normalización lingüística da Deputación Provincial da Coruña. Subvencións, actividades e programas 13. Historia externa da lingua. Formación do galego. Evolución do seu uso e status.14. Definición e obxectivos da planificación lingüística. A normalización lingüística.15. Os servizos de normalización lingüística: definición, organización e funcións. A dinamización, a formación e o asesoramento desde un servizo de normalización lingüística 16. O persoal dos servizos de normalización lingüística 17. Principais recursos de traballo para os servizos de normalización lingüística. Ferramentas informáticas e recursos en galego para o persoal técnico de normalización lingüística 18. Axudas e subvencións para os servizos lingüísticos 19. As institucións, organismos públicos e organizacións sociais relacionados coa normalización lingüística 20. Programas, proxectos, iniciativas e premios relacionados coa promoción da lingua galega 21. A política lingüística na Administración local galega: a intervención desde os concellos 22. Situación sociolingüística de Galicia e da lingua galega 23. Liñas xerais do proceso de normalización lingüística nos ámbitos educativos, institucional, socioeconómico e da comunicación en Galicia 24. A poboación do municipio de Abegondo: padrón, demografía, realidade lingüística 25. O servizo de normalización lingüística no Concello de Abegondo. Creación, funcións e actividades 26. Uso da lingua galega no Concello de Abegondo e actitudes lingüísticas do persoal ao servizo do Concello de Abegondo 27. Centros educativos de Abegondo. Relacións do Concello cos centros educativos: actividades, e colaboracións 28. Entidades sen ánimo de lucro do municipio de Abegondo.29. Actividades, utilización da lingua galega, axudas.29. Programación cultural no Concello de Abegondo.30. Promoción da lingua galega 31. Potenciais liñas de traballo de dinamización lingüística no municipio de Abegondo 32. A linguaxe administrativa. A linguaxe administrativa galega. A superación do modelo castelán 33. A elaboración do documento administrativo.34. Técnicas de redacción e estilo 35. A linguaxe administrativa: erros frecuentes e pautas de mellora 36. A linguaxe administrativa galega: aspectos ortográficos. As maiúsculas e minúsculas 37. A linguaxe administrativa galega: aspectos ortográficos. Os signos gráficos e a puntuación. As abreviacións 38. A linguaxe administrativa galega: convencións gráficas 39. A linguaxe administrativa galega: aspectos léxico-semánticos 40. A linguaxe administrativa: os aspectos morfosintácticos 41. A linguaxe administrativa. A frase. As fórmulas 42. O uso non sexista da linguaxe xurídico-administrativa 43. Os documentos administrativos. Definición, clasificación e estrutura 44. O texto administrativo e as súas propiedades.45. Tipos de textos.46. Manuais de estilo 47. A linguaxe xurídica 48. Cursos de linguaxes específicas e formación lingüística para o persoal ao servizo da Administración 49. Estrutura, organigrama e funcións do Concello de Abegondo 50. A toponimia do municipio de Abegondo 51. Regulamento de atención ao cidadán do Concello de Abegondo 52. Portal de transparencia do Concello de Abegondo 53. Lexislación na protección de datos persoais 54. A páxina web municipal.55. A sede electrónica do Concello de Abegondo 56. Lei de acceso electrónico dos cidadáns aos servizos públicos 57. A administración electrónica nas funcións de información e atención ao cidadán 58. O expediente administrativo.59. Tramitación electrónica. SIGEM 60. Principais procedementos administrativos no SIGEM: Catálogo de procedementos e modelos